Source: http://www.handbalvolei.ro/steaua-merge-in-finala-dupa-un-nou-meci-dramatic-cu-csm-bucuresti/
Timestamp: 2019-01-20 07:54:54+00:00

Document:
Steaua merge în finală după un nou meci dramatic cu CSM București! | Handbal Volei
Home Handbal masculin Intern Steaua merge în finală după un nou meci dramatic cu CSM București!
Steaua merge în finală după un nou meci dramatic cu CSM București!
Vom avea derby în finala campionatului, după ce Steaua a câștigat meciul decisiv cu CSM București din semifinale, scor 25-24. În urma acestui rezultat, steliștii au asigurată prezența în Cupa EHF și revin în cupele europene după șapte ani de pauză.
A fost un nou meci dramatic între cele două echipe, cu răsturnări de scor, ca și în urmă cu trei zile. CSM București a început bine partida, mintea limpede fiind Tioumentsev, decisiv în prima parte pentru oaspeți. Steaua a revenit însă în meci destul de rapid și a trecut la conducere în finalul reprizei, pentru ca în debutul părții a doua să se desprindă la trei lungimi. Jocul părea să curgă într-o singură direcție, dar CSM București s-a trezit la timp, a marcat patru goluri în trei minute și a răsturnat situația pe tabelă. S-a făcut 23-21, cu șase minute înainte de final, scor la care CSM a avut posesia pentru a închide meciul. N-a făcut-o, iar Steaua a profitat și și-a construit revenirea, la rândul ei. Florea și Vegar au restabilit egalitatea, după ce între timp Babasafari a apărat o aruncare de la șapte metri, executată de Robledo. Căpitanul Stelei Georgescu a dus scorul la 24-23, pentru ca apoi Rotaru, cel care fusese imperial până atunci la linia de penalitate, să trimită doar în bară, cu 45 de secunde rămase din joc. Mihalcea a înscris golul ce a pus capăt întâlnirii, pentru 25-23, și care a dat startul fiestei în tribune.
În meciurile pentru 5-8, Constanța și Timișoara au învins pe Călărași și Minaur și se vor întâlni pentru locul 5. Rezultatele complete ale zilei (click pe scor pentru marcatori):
SCM Politehnica Timișoara vs HCM Minaur Baia Mare
Previous articleLuc Abalo, în pericol să rateze Final Four-ul Ligii Campionilor!
Next articlePerformanță senzațională realizată de Craiova! Cupa EHF rămâne în Bănie!

References: CSM 
 CSM 
 CSM 
 CSM 
 CSM 
 CSM 
 CSM